google/wiki40b huggingface dataset:
Såner

Såner er et sogn (kirkelig definert område) i Vestby kommune, Akershus . Såner omfatter den sørligste delen av kommunen delvis i tettstedene Son/Store Brevik og Hølen. Såner i areal utgjør 44 km2. Like øst for den tidligere Såner stasjon på Østfoldbanen ligger Såner kirke. Like ved Såner kirke fant også Såner ungdomsskole sted. Såner hadde sterk boligbygging og befolkningsvekst i 1970- og 1980-årene. Navnet er ikke sikkert forklart.
Wanxiu

Wanxiu (kinesisk: 万秀区, pinyin: Wànxiù Qū) er et bydistrikt i byprefekturet Wuzhou i den autonome region Guangxi i Folkerepublikken Kina. Det har et areal på 406,92 km² og teller ca. 170.000 innbyggere (2004).
Bulbolmotega

Utseende

En nokås liten, tebbygd, brunspraglete trebukk. Antennene er omtrent så lange som kroppen. Pronotum har rundede sider med en liten tann langt bak midten av hver sidekant, og et par gule sideflekker. Dekkvingene er jevnbrede, med gul spiss.

Utbredelse

Arten er bare kjent fra Sumatra.
Svømming under VM i svømmesport 2015 – 200 meter fri kvinner

Semifinaler

Semifinalene ble avholdt den 4. august kl. 18.44.
Grand Hotell (Sauda)

Historie

Bygget ble oppført av Christian Bakke i 1915, og hotellet åpnet dørene i 1916 først under navnet Bakke Hotell. Navnet ble endret til Grand Hotell før det ble solgt til nye eiere i 1917 for 65 000 kroner. Hotellet ble utvidet i 1926 etter økt etterspørsel, og fasaden ble flyttet fra sørøst til sørvest. Grand Hotell var det første hotellet på Øyra, dagens Sauda sentrum, etter at det gamle turist- og strandstedet Saudasjøen mistet sin posisjon som kommunesenter da industrialiseringen tok til. Grand hotell ble bygget av materialer fra et nedlagt hotell på Nesflaten i Suldal som het Selland Hotell. Den utsmykkede fasaden er fjernet med tiden.
TAG Heuer

Motorsport

I 2016 gikk TAG Heuer inn i et partnerskap med Formel 1-teamet Red Bull Racing. Som følge av partnerskapet skal Red Bull kjøre med TAG Heuer-merkede motorenheter, produsert av Renault.
TAG-gruppen var også involvert i Formel 1 på 1980-tallet, men da bare som TAG, med motorer levert av Porsche.
Superligaen (Serbia)

Format

Superliga Srbije er en fotballserie med 16 klubber som spiller 30 serierunder over to kalenderår, fra august til mai. Mestvinnende lag er Røde stjerne Beograd, som per 2011 stod med 25 nasjonale mesterskapstitler totalt.
Klubben som vinner Superliga Srbije blir serbisk mester, og får muligheten til å representere Serbia i Mesterligaen gjennom at laget går inn i andre kvalifiseringsrunde. Med grunnlag i Serbias UEFA-ranking får ikke sølvvinneren en kvalifiseringsplass i Mesterligaen, men klubbene som ender på henholdsvis andre, tredje- og fjerdejelass i serien går automatisk til kvalifiseringsspill i Europaligaen.
De to siste lagene ved seriens slutt blir degradert til Prva liga Srbije på nivå to og blir erstattet av denne seriens to øverste lag.
Linux Lite

Linux Lite er en Linuxdistribusjon som er basert på Ubuntu. Distribusjonen ble skapt og blir utviklet av et team under ledelse av Jerry Bezencon.
Hensikten med Linux Lite er å tilby en lettvekts distribusjon, som ligner på Microsoft Windows og vil gjøre det lettere for Windows-brukere å gå over til Linux.
Distribusjonen bruker Xfce som skrivebordsmiljø, og er basert på 32-bit og 64-bit x86.
Første versjon ble lansert 26. oktober 2012. Siste versjon er 2.1 og ble lansert 1. februar 2016.
Delphi

Delphi er et integrert utviklingsmiljø basert på programmeringsspråket Pascal. Grunnlaget var det særdeles populære verktøyet Turbo Pascal for PC med en effektiv kompilator utviklet under ledelse av Anders Hejlsberg. Borland Software Inc. utviklet en objektbasert utvidelse kalt Object Pascal som de i neste runde tilpasset for bruk mot Windows («Objekt Pascal for Windows»). De neste versjonene ble lansert under navnet Delphi.
Lenge kunne Delphi kun generere applikasjoner for Windows, men nå finnes også varianter som genererer for Linux (hvor kompilatoren kalles Kylix) og web-applikasjoner for .NET- og PHP-rammeverkene.
Delphi hører inn under verktøyfamilien CodeGear som nylig ble solgt fra Borland til Embarcadero Technologies, Inc.

Hello World

program hello;
{$APPTYPE CONSOLE}
  begin
    writeln('Hello world!');
  end.
Embryologi

Embryologi er læren om organismers tidlige utvikling, fra det encellede stadium til påbegynnelsen av det selvstendige liv. Embryologi omhandler derfor hvilke steg som er nødvendige for at utviklingen av en levende organismes kropp skal kunne skje.
Moderne embryologi studerer de molekylære mekanismer som styrer fosterutviklingen.
Slaget ved Nowy Dwór

Bakgrunn

Den 8. september 1655 kom de svenske styrkene til kong Karl X Gustav inn i Warszawa. Byen var forlatt av Jan Kazimierz 18. august. Samtidig samlet masoviske folk seg i landsbyen Mogilno nær Zakroczym for å bekjempe inntrengerne. De ble ledet av Jan Kazimierz Krasinski. Svenske styrker, inkludert Jämtlands fältjägarregemente og Norrlands dragonregemente ble sendt fra Warszawa for å treffe polakkene, og de bestemte seg for å krysse Narew nær Nowy Dwór Mazowiecki (datidens landsby Modlin).

Slaget

Den 21. september nærmet svenskene seg Nowy Dwór. De polske styrkene hadde plassert seg på en forhøyning (30 moh.) som ligger der elva Narew møter Wisła. Svenske tropper inntok Nowy Dwór og begynte å bygge en bro over Wisła. Kommandanten Gustaf Otto Stenbock var klar over at de polske motstanderne tidligere hadde kapitulert uten kamp, og derfor oppfordret han polakkene til å overgi seg. Forslaget ble avvist 28. september. Så begynte en skuddveksling, og det svenske artilleriet hadde en fordel. De ble dekket av kanonild, og svenske ryttere krysset elva og fortsatte å bygge broa.
Om morgenen 30. september krysset Stenbocks hær elva og angrep de polske posisjonene. Slaget fant sted i området hvor dagens Modlin ligger. Svenskene tvang masurerne til å trekke seg nordover. De var raske til å forflytte seg, og dette reddet mange. Svenskene var trege og lite moblile. Det polske tapet omfattet 300 drepte soldater.
På neste dag gikk polakkene til motangrep, men uten å lykkes.

Etterspill

Den svenske seieren åpnet veien mot storhertugdømmet Litauen og Livonia. I de påfølgende måneder ble det bygget en festning, kalt Bugskansen. Militærleiren hadde en firtakket stjerneform og var hovedforsyningsdepotet for den svenske hæren under slaget ved Warszawa. I begynnelsen av det 19. århundre ble Modlin festning bygget der Bugskansen stod, og det er ikke noe igjen av festningen.
Skattesøk

Skattesøk gir brukerne mulighet til å søke på informasjon som finnes i skattelistene. Skattelistene inneholder skattyternes navn, postnummer, poststed, fødselsår (eller organisasjonsnummer for selskaper), nettoformue, nettoinntekt (alminnelig inntekt før særfradrag) og utliknet skatt. 
Kun pressen har tilgang til offentliggjøring i henhold til ligningsloven §8-8. Offentliggjøringen av skattelistene skjer gjennom skattesøk-applikasjoner hvor det er mulig å søke opp personer på navn, alder, bosted osv. Hvert år er denne offentliggjøringen gjenstand for debatt. Kritikken mot åpne skattlister er blant annet at de kan brukes av kriminelle. Videre kritiseres applikasjonene for at de har et omfang og en form som ikke er journalistikk og at skattlistene derfor ikke offentliggjøres i tråd med lovgivningen.
Otis Redding

Biografi

Redding ble født i den lille byen Dawson i Georgia. Da han var fem år, flyttet han med familien sin til Macon i Georgia. Der sang han i kor i Vineville Baptist Church. I tenårene ble han en lokal kjendis, etter han hadde vunnet den lokale talentkonkurransen 15 ganger på rad.
I 1960 begynte han å turnere i Sørstatene med Johnny Jenkins and The Pinetoppers. Det samme året ga han ut sin første plate, «She's All Right» og «Shout Bamalana», med denne gruppen, under navnet Otis and The Shooters.
I 1962 gjorde han sin første store inntog i musikkindustrien ved å synge inn sangen «These Arms of Mine» sammen med Johnny Jenkins. Otis hadde selv skrevet balladen. Låten ble en mindre hit.
Otis skrev mange av sangene sine selv, noe som var uvanlig på den tiden. Han skrev ofte sammen med Steve Cropper.
Et drøyt halvår før han døde, besøkte Otis Oslo. 7. april 1967 holdt han konsert i Njårdhallen. Konserten ble filmet av NRK, med producer Johnny Bergh i spissen, og det norske opptaket har i nyere tid blitt gitt ut på DVD i USA.
Otis Redding og seks andre omkom, da flyet de reiste med, styrtet i Lake Monona i Madison i Wisconsin 10. desember 1967. Ben Cauley, som var medlem av Otis Reddings reserveband The Bar-Kays, var den eneste som overlevde styrten. Han hadde sovet få sekunder før flyet krasjet, og han husket at han så bandmedlemmet Phalon Jones se ut av vinduet og si «Oh, no!». Cauley løsnet setebeltet sitt og husker til slutt at han var i det iskalde vannet, mens han klamret seg fast til en pute for å holde seg flytende. Årsaken til ulykken er aldri blitt nøyaktig kjent.
Redding ble gravlagt på sin private ranch i Round Oak i Georgia.
«(Sittin' on) the Dock of the Bay» ble spilt inn tre dager før Reddings død. Låten ble berømt året etter, og den ble Reddings første nr. 1 singel og hans første låt som solgte en million. Den har en annen stil enn hans tidligere låter.
På den norske VG-lista lå låten i ni uker med en andreplass som beste plassering. Albumet med samme navn lå på lista i 16 uker med en tredjeplass som beste. Også samleplata History of Otis Redding var på lista noen uker.
I 1989 ble Redding innvotert i Rock and Roll Hall of Fame.

Diskografi

Med plasseringer i USA (US) og Storbritannia (UK).
Haugaland Kraft

Haugaland Kraft AS er et kraftselskap som ble etablert i 1998 ved fusjonering mellom Haugesund Energi og Karmsund Kraftlag.
Haugaland Kraft eies av kommunene Karmøy, Haugesund, Tysvær, Vindafjord, Bokn, Sveio og Utsira. Kraftselskapet har 393 ansatte og omsetter for kr 1584 mill. på årsbasis.
Selskapets kjerneområder er kraftdistribusjon, energiomsetning, bredbåndstjenester samt kommersialisering av nye energiformer.
Adiathetus nigrocastaneus

Utseende

Mørkt brunlig svart fargede saksedyr med lange, trådformede antenner. Tangen på bakkroppsspissen er kraftig. De kan kjennes på at det andre fotleddet har et utskudd på undersiden som går under det tredje leddet. Hanndyr er 12-15 mm lange, mens hunndyr er 13-19 mm.

Levevis

Saksedyr har bitende munndeler og lever av forskjellig organisk føde og men kan gjerne ta mindre levende byttedyr.

Utbredelse

Arten finnes i India.
Tenuiphantes tenuis

Utseende

Tenuiphantes tenuis er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
NM i svømming innendørs 1967

NM i svømming innendørs 1967 ble arrangert i Kristiansand 22.-23. april 1967.
Bagnolet

Historie

1. januar 1860 ble byen Paris utvidet ved å slå under seg nabokommuner. Ved den anledningen ble en liten del av Bagnolet innlemmet i Paris. På samme tid ble kommunen Charonne oppløst og delt mellom Paris, Bagnolet og Montreuil. Bagnolet overtok en liten del av arealet til Charonne.
24. juli 1867 ble en del av arealet til Bagnolet skilt ut og slått sammen med arealet til Romainville og en del av arealet til Pantin for å danne kommunen Les Lilas.
Mimolagrida

Utseende

Middelsstore, litt brede, rødbrunlige trebukker. Antennene er tynne og noe lengre enn kroppen, hodet forholdsvis lite. Pronotum er litt bredere enn langt, med en kraftig tann midt på hver sidekant. Dekkvingene er jevnbrede, kraftig og jevnt punkterte.

Levevis

Som de fleste andre trebukker borer larvene i ved.

Utbredelse

Slekten er utbredt på Madagaskar.
Grisetskolten

Ras

Europavei 136 (daværende europavei 69) gikk tidligere langs sjøkanten. Veistrekningen var utsatt for steinsprang og ras fra den bratte fjellsiden. I 1989 gikk et stort stein og jordras som stengte veien. En personbil ble tatt av raset og bilføreren omkom. Det ble laget midlertidige fergekaier på Grisetstranda i Innfjorden og på Øran ved Åndalsnes. Veien ble aldri åpnet igjen og i 1991 ble Innfjordtunnelen mellom Innfjorden og Veblungsnes åpnet.

Basehopp

Grisetskolten er et populært utsprangsted for basehoppere. Sommeren 2008, samtidig med Norsk Fjellfestival, ble World BASE Race arrangert for første gang i Innfjorden. Basehoppere fra flere steder i verden konkurrerte i hopp fra Gridsetskolten.

Turbeskrivelse

Stien starter øverst i boligfeltet på Grisetstranda og følger en skogsbilvei et stykke. Videre er det fin sti gjennom skogen til platået over tregrensen. Stien fortsetter mot nord, skrått oppover uren til like nedenfor toppen. En tur tar fort fire timer.
Idrottsföreningen Kamraterna

Idrottsföreningen Kamraterna (forkortet IFK), er en sentral organisasjon for en stor del sportsklubber i Sverige. Det finnes også IFK klubber i Finland, men disse er organisert separat. IFK ble grunnlagt 1. februar 1895, og hadde i 2004 over 10000 medlemmer fordelt på 164 klubber.
Tidligere fantes det også klubber i Danmark og Norge, men disse eksisterer ikke lenger. Den siste IFK-klubben i Danmark (IFK Aalborg), ble nedlagt på starten av 90-tallet, mens den eneste norske klubben, IFK Christiania, forsvant tidlig i forrige århundre.
De fleste av IFK-klubbene bruker blått og hvitt på sine drakter. Fargene representerer uskyld og lojalitet.
Rodalies Barcelona

Rodalies Barcelona (spansk: Cercanías Barcelona) er lokaltogtjenesten i den katalanske byen Barcelona. Nettverket består av tretten linjer. Seks av dem drives av det spanske selskapet RENFE, mens de sju andre drives av selskapet FGC, som eies av Generalitat de Catalunya. FGC vil imidlertid ta over hele tjenesten om ikke så lenge. Billettene kan brukes både på Rodalies, metroen, samt andre transporttilbud.
The New Sound of Edvard Grieg/Folk Music

The New Sound of Edvard Grieg/Folk Music er et musikkalbum av Dizzie Tunes, utgitt i 1969.
Forbundsdagsvalget i Tyskland 1961

Forbundsdagsvalget i Tyskland 1961 var valget til den fjerde tyske Forbundsdagen og fant sted 17. september det året. Valget omfattet bare Vest-Tyskland og ikke det daværende DDR.
Konrad Adenauer ble etter valget sittende som kansler i sin fjerde regjering, som støttet seg på en koalisjon av CDU/CSU og FDP. I november 1962 gikk regjeringsmedlemmene fra FDP av i protest, etter den såkalte Spiegelaffæren. Den 7. desember ble det gjort kjent at Adenauer skulle gå av, men at det ikke skulle skje før høsten 1963. 
Konrad Adenauers femte regjering kunne likevel tiltre i desember 1962, etter at FDP hadde fått løfte om at Franz Josef Strauss ikke lengre skulle være forsvarsminister. 
Den 15. oktober 1963 gikk Adenauer av og Ludwig Erhard ble valgt som kansler for sin første regjering.

Berlin

Som følge av den tyske delingen etter den andre verdenskrigen, var Berlin ikke omfattet av Forbundsdagsvalgene i perioden fra 1949 til 1990. I stedet valgte Berlins parlament et antall utsendinger til Forbundsdagen. Utsendingene fra Berlin hadde talerett og kunne ta verv i Forbundsdagen, men hadde formelt begrenset stemmerett. Berlinrepresentantene avga likevel stemme og deres stemmegivning ble offentliggjort.
Peritapnia

Utseende

Nokså små, ensfarget brunsvarte trebukker, forholdsvis tettbygde med kraftige bein. Antennene er betydelig lengre enn kroppen. Pronotum er nærmest sekskantet med en pigg litt bakenfor midten av siden.

Levevis

Larvene lever i død ved.

Utbredelse

Slekten er utbredt i det sørvestligste USA og det vestlige Mexico.
Seiling under Asialekene 1994

Seiling under Asialekene 1994. Seiling var en av flere sporter under de tolvte Asialekene som ble arrangert i Hiroshima i Japan. Det var sjette gangen som seiling var med på programmet i Asialekene. Det ble konkurrert i sju ulike klasser, to for menn, to for kvinner og tre åpne klasser for både menn og damer. Regattaene ble avviklet i perioden 4. til 11. oktober 1994.
Herdecke Cuno gasskraftverk

Herdecke Cuno gasskraftverk (tysk: Cuno-Heizkraftwerk Herdecke) er et varmekraftverk utenfor Hagen i Nordrhein-Westfalen i Tyskland. Det har en installert produksjonskapasitet på 417 MW fordelt på en blokk med 1+1 gassturbiner fra Siemens, operert av Mark-E AG og Statkraft. Anlegget er oppkalt etter tidligere Hagen-ordfører Willi Cuno, og ble ferdig i 2007. Brenselstypen er naturgass. Det leveres også fjernvarme for 1 400 bedrifter og hjem.
De totale CO2-utslippene i 2008 var 807 415 tonn, omtrent som tillatt i kvoten på 837 350 tonn.
ANlegget ligger integrert i samme område som Hagen-Kabel gasskraftverk, med felles treningsfasiliteter.
Frans II av De to Sicilier

Konge av De to Sicilier

Frans etterfulgte ved Ferdinands død i 1859 faren som konge av De to Sicilier. Han utnevnte straks Carlo Filangieri til statsminister. Han rådet kongen til å akseptere en allianse med Kongeriket Sardinia som hadde blitt foreslått av Camillo Benso, conte di Cavour. 7. juni 1859 gjorde deler av sveitsergarden opprør, og mens kongen lovet å høre på klagene deres samlet general Nunziante andre tropper som omringet opprørerne og skjøt dem ned. Denne hendelsen førte til oppløsningen av hele sveitsergarden, dynastiets sterkeste støtte.
Cavour foreslo igjen en allianse for å dele Pavestaten mellom Piemonte og Napoli, med unntak av byen Roma, men Frans avviste idéen. Filangieri gikk sterkt inn for å vedta en konstitusjon, som han mente var den eneste måten å redde dynastiet på, og da kongen avviste dette gikk statsministeren av.

Garibaldi går i land

Samtidig arbeidet revolusjonære for å avsette huset Bourbon i Calabria og Sicilia, og Giuseppe Garibaldi planla en offensiv i sør. Det ble oppdaget en revolusjonær sammensvergelse på Sicilia, og opprørerne ble brutalt straffet. Da Garibaldi gikk i land på Sicilia i mai 1860 tok han likevel kontroll over øya med oppsiktsvekkende letthet.
Disse hendelsene førte til at Frans valgte å likevel gi en forfatning, men dette kunne ikke stanse urolighetene i monarkiet. Etter opptøyer i Napoli ble Liborio Romano ny regjeringssjef. Hæren og marinen var i full oppløsning, og Garibaldi avanserte nordover, og ble overalt mottatt av folket som frigjører. Etter lang nøling, og til og med en appell til Garibaldi, forlot Frans etter råd fra Romano Napoli den 6. september sammen med dronningen, hoffet, det diplomatiske korps (bortsett fra de franske og engelske ministrene), og søkte tilflukt i Gaeta, hvor en større del av hæren hadde blitt samlet.
Dagen etter inntok Garibaldi Napoli, der han ble entusiastisk mottatt og dannet en provisorisk regjering.

Viktor Emmanuel invaderer

Kong Victor Emmanuel II hadde i mellomtiden besluttet seg for å invadere Pavestaten, og etter å ha okkupert Romagna og Marche gikk han inn i Kongeriket Napoli. Garibaldis tropper beseiret de napolitanske rojalistene ved slaget ved Volturno 1. og 2. oktober 1860, mens piemonteserne tok Capua.
Ved slutten av 1860 var det bare Gaeta, Messina og Civitella del Tronto som holdt stand, og Garibaldi tok Messina før årsskiftet. Piemontesernes beleiring av Gaeta ble innledet 6. november. Både Frans og dronningen opptrådte under beleiringen verdig og med stort mot. Selv etter at den franske flåten, som hittil hadde vært garantien mot et angrep fra sjøen, ble trukket tilbake, holdt de stand. 12. februar 1861 kapitulerte Gaeta.

Frans blir avsatt

Etter kapitulasjonen ble kongeriket De to Sicilier innlemmet i Kongeriket Italia, og Frans II avsatt. I årene som fulgte levde Frans og Marie Sophie et omflakkende liv som kongelige uten kongerike i Østerrike, Frankrike og Bayern.
Frans døde i Arco i Nord-Italia i 1894. Hans hustru overlevde ham med 31 år og døde i München. Ved Frans' død ble hans halvbror prins Alfonso pretendent til tronen i kongeriket De to Sicilier.
Manifest 2083

Manifest 2083 er et teaterstykke skrevet av den danske dramatikeren Christian Lollike. Skuespillet er basert på manifestet 2083 – A European Declaration of Independence av Anders Behring Breivik. Stykket hadde premiere på Café Teatret i København 11. oktober 2012, og ble satt opp i Dramatikkens hus i Oslo samme måned. Stykket er en monolog med skuespilleren Olaf Højgaard i rollen som Breivik.
Agaseke

Agaseke, agaseki eller igiseke er en mønstret kurv med lokk fra Rwanda og Burundi. Kurven er et særdeles fint håndarbeid laget av kveiler av tørkede plantemateriale i ulike farger. Kveilene er sydd fast til en spiralramme, og satt sammen slik at de danner gjentagende geometriske mønstre. Lokket kan være flatt eller traktformet, og være mønstret som kurven, eller ensfarget. Kurven er et nasjonalsymbol for Rwanda, og er avbildet i det rwandiske riksvåpenet.
En lager gjerne igiseke av grasstrå, sisal, raffia eller bananblad. Fargen på kurvene er tradisjonelt naturhvit med mønster av svart og/eller rødt. Svartfargen kom fra kokte bananblomster, mens røtter og frø fra en plante kalt urukamgi gir rødfargen. Fra 1930-tallet begynte en også ta i bruk industrielt produserte fargestoff. En har også tatt i bruk nye materialer, som gjenvunne plastposer.
De minste kurvene kan være rundt 5-10 cm både i høyde og diameter. Kurvene ble gitt som gaver, mellom annet ved bryllup. De ble brukt til å pynte hjem og til å ha verdifulle saker i.
Igiseke ble tradisjonelle laget av adelige tutsikvinner. Det var krevende håndverk som krevde mye tid. Endringer i samfunnet, som mellom annet ga tutsier en mindre privilegert stilling, har bevirket en nedgang i hjemmeproduksjon av kurver. I dag blir kurver gjerne laget av profesjonelle kurvmakere.
MF «Bokn»

MF «Bokn» nå MS «Psathi» er en bilferje som ble bygd for Det Stavangerske Dampskibsselskab (DSD) i 1976.
Utopian Fields (album)

Utopian Fields er et musikkalbum med Utopian Fields, utgitt i 1989. Albumet kom med en plakat og en 8-siders hefte.
King Olav V Chair in Scandinavian-American Studies

King Olav V Chair in Scandinavian-American Studies er en stilling på St. Olaf College i USA. Stillingen ble opprettet i 1992 gjennom en bevilgning fra den norske regjering og fra NAHA gjennom Kenneth O. Bjork Endowment Fund. Formålet er å sikre studier av Skandinavia og skandinavisk-amerikansk historie. 
Stillingens innehaver er også redaktør for utgivelsene til Norwegian-American Historical Association (NAHA). Til nå er det kommet nesten hundre bøker i serien. 
Den første som hadde stillingen, var Odd Lovoll, professor i historie og norsk, som hadde stillingen til 2001. Etter ham fulgte Todd W. Nichol, tidligere professor i kirkehistorie på Luther Seminary og ekspert på menighets- og kirkeliv til norsk-amerikanske innvandrere.
Ved opprettelsen av King Olav V Chair in Scandinavian-American Studies ble det 6.-7. november 1982 holdt en konferanse på St. Olaf College. Foredragene fra konferansen kan leses i boka Nordics in America : the future of their past, redigert av Odd Lovoll.
Karup lufthavn

Historie

På foranledning av rekke midt- og vestjyske politikere ble flyplassen åpnet 1. november 1965 i forbindelse med etableringen av den første flyruten mellom Karup og København. Lufthavnens eierkrets besto av Viborg og Ringkjøbing amter samt kommunene Herning, Holstebro, Viborg, Skive, Ikast, Karup, Struer, Ringkøbing, Lemvig og Skjern. Det blev avtalt, at Det Danske Luftfartsselskab – det senere SAS – skulle starte flyvning på ruten, mot at eierne stilte en underskuddsgaranti. Ruten ble dog en suksess, og det ble ikke bruk for garantien. Tvertimot har lufthavnens løpende utvikling kunnet finansieres av driften uten annet offentlige tilskudd enn eiernes opprinnelige innskudd.
I starten var der en enkelt daglig avgang med et 15 personers fly. I dag har lufthavnen 6 daglige avganger på ukedager og 5 rundturer i helgene, operert av Danish Air Transport, som benytter fly av typen ATR 72-202 og MD83.
I 1968 ble lufthavnens første terminal bygget. Inntil da hadde man lånt lokaler på flystasjonen. I 1991 ble den nåværende terminal innviet, Glashuset på Heden.
Den nye terminal er tegnet av Arkitektfirmaet Torsten Riis Andersen etter en arkitektkonkurranse
Lemvig og Skjern Kommuner solgte i 2002 sine eierandeler til Karup Kommune.